ΓΡΑΠΤΗ ΕΡΩΤΗΣΗ E-0967/02

υποβολή: Eurig Wyn (Verts/ALE) προς την Επιτροπή

(10 Απριλίου 2002)

Θέμα: Αιχμαλωτισμός και θανάτωση δελφινιών στο Ντέβον και την Κορνουάλη

Τις τελευταίες εβδομάδες, εθελοντές της Wildlife Trust γνωστοποίησαν ανησυχητικό αριθμό δελφινιών που ξεβράζονται στις ακτές. Στις παραλίες του Ντέβον και της Κορνουάλης, έχουν συλλεγεί πάνω από 85 ακρωτηριασμένα πτώματα δελφινιών.

Η κυβέρνηση του ΗΒ εφάρμοσε ένα περιορισμένης έκτασης πρόγραμμα παρατήρησης στον πελαγικό στόλο της Βρετανίας. Τα αποτελέσματα έδειξαν ότι 53 κοινά δελφίνια πιάστηκαν από 14 τράτες που ψάρευαν λαβράκια.

Από την 1η Ιανουαρίου 2002, η ΕΕ έχει απαγορεύσει τη χρήση απλαδιών στα τοννοαλιευτικά λόγω μεγάλου αριθμού δελφινιών που πιάνονται παρεμπιπτόντως στα δίχτυα.

Συμφωνεί η Επιτροπή ότι ανάλογα μέτρα θα πρέπει να εφαρμοσθούν για τα αλιευτικά που ψαρεύουν λαβράκι· Συμφωνεί επίσης η Επιτροπή ότι τα μέτρα αυτά θα οδηγούσαν σε σημαντική μείωση των δελφινιών που αιχμαλωτίζονται και θανατώνονται κατά λάθος·

Πολλές ευρωπαϊκές χώρες όπως η Γαλλία και οι Κάτω Χώρες δεν διεξάγουν ανεξάρτητη παρακολούθηση του πελαγικού αλιευτικού στόλου τους. Συμφωνεί η Επιτροπή ότι η παρακολούθηση του ρυθμού συμπτωματικής αλίευσης κητών σε όλους του πελαγικούς αλιευτικούς στόλους στα ευρωπαϊκά ύδατα θα πρέπει να γίνειποχρεωτική·

Απάντηση του κ. Fischler εξ ονόματος της Επιτροπής

(15 Μαΐου 2002)

Το πρόβλημα της παρεμπίπτουσας αλιείας δελφινιών κατά την αλιεία λαβρακιού στα ανοικτά του Ντέβον και της Κορνουάλης είναι ένα απλό παράδειγμα του προβλήματος της παρεμπίπτουσας αλιείας προστατευόμενων και απειλούμενων ειδών. Κητοειδή, τα οποία προστατεύονται αυστηρά βάσει της οδηγίας 92/43/ΕΟΚ της 21ης Μαΐου 1992 για τη διατήρηση των φυσικών οικοτόπων και της άγριας πανίδα και χλωρίδας(1), θανατώνονται από διάφορους τρόπους αλιείας, όχι μόνο κατά τη χειμερινή αλιεία λαβρακιού στο Δυτικό Κανάλι Επίκαιρες λεπτομέρειες για την παρεμπίπτουσα αλιεία κητοειδών μπορούν να ληφθούν από την έκθεση της STECF (Επιστημονική, Τεχνική και Οικονομική Επιτροπή Αλιευμάτων)ποομάδα για τα αλιεύματα και το περιβάλλον. Λεπτομέρειες για το πρόβλημα μπορούν επίσης να ληφθούν από την έκθεση για το 2002 της Συμβουλευτικής Επιτροπής για το Περιβάλλον (ACE) του Διεθνούς Συμβουλίου για την Εξερεύνηση της Θάλασσας.

Οι προαναφερόμενες εκθέσεις δίνουν επίσης μια εικόνα των δυνατών θεραπευτικών μέτρων για διατήρηση της παρεμπίπτουσας αλιείας κητοειδώνπό έλεγχο. Ωστόσο, λείπουν ακόμη οι τεχνικές λεπτομέρειες που θα χρειαστούν για το σχεδιασμό αποδοτικών μέτρων, αναλογικών προς την απειλή πουφίσταται για τους πληθυσμούς των κητοειδών. Η Επιτροπή προσδοκά να έχει μια πλήρη εικόνα για τις λεπτομέρειες αυτές μέχρι τον Ιούνιο του 2002.

Όσον αφορά την παρακολούθηση της παρεμπίπτουσας αλιείας, θα πρέπει ναπενθυμίσουμε ότι το άρθρο 12 της οδηγίας προβλέπει ήδη αυτή τηνποχρέωση για τα κράτη μέλη, καθώς επίσης και τηνποχρέωση λήψης θεραπευτικών μέτρων. Η Επιτροπή πιστεύει ότι, σε κάθε περίπτωση, απαιτείται ανάληψη δράσης σε κοινοτικό επίπεδο για να είναι αποτελεσματική η παρακολούθηση και μείωση της παρεμπίπτουσας αλιείας.

Βάσει των προσεχών εκθέσεων των STECF και ICES, και έπειτα από περαιτέρω διαβουλεύσεις, η Επιτροπή θα επεξεργαστεί τις ενδεδειγμένες νομοθετικές προτάσεις για την παρακολούθηση και μετριασμό της παρεμπίπτουσας αλιείας. Στο παρόν στάδιο, δεν μπορεί να προβλεφθεί αν στα μέτρα αυτά θα περιλαμβάνονται μέτρα παρόμοια με εκείνα της απαγόρευσης των συρόμενων δικτυών.

(1) ΕΕ L 206 της 22.7.1992.